open-index/open-wikipedia-markdown huggingface dataset:
தொல்காப்பியமும், பாணினீயமும்

தமிழிலக்கணத்தை வடமொழி வழித்தாகக் காட்டல் வேண்டி, நடுநிலை திறம்பிய வரலாற்றாசிரியரும், பிராமணத் தமிழ்ப் புலவரும் தொல்காப்பியத்தைப் பாணினீயத் திற்குப் பிற்பட்டதாகக் காட்டுவதுண்டு.

**காலம்**:பாணினியின் காலம் கி.மு. 5 ஆம் நூற்றாண்டென்று வரலாற்று நூலாசிரியராலும், மொழியாராய்ச்சியாளராலும் வரையறுக்கப் பெற்றுள்ளது.தொல்காப்பியம், பாணினீயத்திற்கு முந்தியதும் பாரதக் காலத்திற்கும் (கி.மு.1000) கடைக்கழகத் தொடக்கத்திற்கும், (கி.மு. 5 ஆம் நூற்.) இடைப்பட்டதுமாதலின், கி.மு. 7ஆம் நூற்றாண்டின தாகும்.

## முக்கியக் காரணிகள்
#தொல்காப்பியம் பாரதக்கால நான்மறை வகுப்பிற்குப் பிற்பட்டமை  ஆகும்.
#தொல்காப்பியச் சிறப்புப் பாயிரத்தில், பாணினீயத்திற்கு முந்திய ஐந்திரமே குறிக்கப்பெற்றுள்ளமை கவனிக்கத் தக்கதாகும்.
#தொல்காப்பியம் கடைக்கழகத்திற்கு, முந்திய நிலந்தரு திருவிற்பாண்டியன் அவையத்து அரங்கேறியமையும், கடைக்கழகத் தோற்றம் கி.மு. 5ஆம் நூற்றாண்டென்று இராமச்சந்திர தீட்சிதரால் நிறுவப்பெற்றுள்ளது.
#தொல்காப்பியர் தம் காலத் தமிழகத்தில் வேற்றரசர் படையெடுப்பும், சிற்றரசர் தலையெடுப்பு மின்மையை, "வண்புகழ் மூவர் தண்பொழில் வரைப்பு" (1336) என்னுந் தொடராற் குறித்திருத்தல் கவனிக்கத் தக்கது.
#அற்றைத் தமிழக எல்லை வடவேங்கடமும், தென்குமரியும் குணகடலும் குடமலையும் என அறியுமாறு, "நாற்பெய ரெல்லை" (1336) எனத் தொல்காப்பியத்திற் குறிக்கப் பெற்றிருத்தல்.
#இரண்டொரு தொல்காப்பிய இலக்கண வரம்பு கடைக் கழகச் செய்யுளிற் கைக்கொள்ளப் பெறாமை.
#தொல்காப்பியம் எழுத்தும், சொல்லும், பொருளும், ஆகிய மூவதிகாரங் கொண்டிருத்தலும், பாணினீயம் எழுத்தும் சொல்லுமாகிய ஈரதிகாரத்ததே யாதலும், ஆகவே முன்னதினின்று பின்னதன்றிப் பின்னதினின்று முன்னது தோன்றற்கிடமின்மையும் குறிப்பிடத் தக்கன ஆகும்.
# தொல்காப்பியப் பொருளதிகாரம், யாப்பணிகளையும் தன்னுட் கொண்டதாகும்.

பகுப்பு:தமிழ் இலக்கணம்
பகுப்பு:ஒப்பிலக்கணம்
அன்னபூரணி (கடவுள்)

**அன்னபூரணி**, நலவாழ்வைத் தரும் இந்துக் கடவுளாக கருதப்படுகிறார். அன்னம் என்பது உணவையும் பூரணம் என்பது முழுமையையும் குறிக்கும். இவர் பார்வதியின் அம்சமாவார்.

## காசி நகரம்

காசி (வாரணாசி) நகரின் தலைமைக் கடவுளாக அன்னபூரணி வர்ணிக்கப்படுகிறார். கா என்பது காரணத்தையும், ச என்பது அமைதியையும், இ என்பது உடலையும் குறிக்கும். எனவே இந்நகரம் இப்பெயர் பெற்றதாகக் கூறுவர்.

## பார்வதியின் அம்சம்
இந்து சமய மரபுக் கதைகளின்படி:

சிவபெருமான் தன் மனைவி பார்வதியிடம், உலகம் மாயை எனவும் இம்மாயையில் உணவும் ஒரு பகுதி எனவும் கூற, உணவு உட்பட அனைத்துப் பொருட்களின் கடவுளாக வணங்கப்படும் பார்வதி சீற்றமடைந்தார். இவ்வுலகம் பொருளால் ஆனது என்றும் பொருள்களுக்குள் ஆற்றல் (சக்தி) உண்டென்றும் நிரூபிக்க மறைந்தார். பார்வதியின் மறைவு உலக இயக்கத்தைப் பாதித்தது, உலகமே வெறுமையானது. எங்குமே உணவின்றி எல்லாரும் பசியால் வாடினர். மக்களின் பசியறிந்து பரிவுற்ற அன்னை பார்வதி, மீண்டும் தோன்றி காசியில் உணவுக்கூடம் அமைத்தார்.

உடனே தன் உணவுத் தட்டை எடுத்துக் கொண்டு பார்வதியிடம் சென்ற சிவன், “இப்போது உலகம் பொருள்களால் ஆனது என்றும் மாயையல்ல என்றும் அறிந்து கொண்டேன்” என்று கூறுகிறார். இதைக் கேட்டு மகிழ்ந்த பார்வதி, தன் கையால் உணவு வழங்கி மகிழ்ந்தார். அப்போதிலிருந்து பார்வதி, நலவாழ்வுக்கான கடவுளாக வணங்கப்படுகிறார்.

## பெயர்கள்
அன்னபூரணிக்கு பல்வேறு பெயர்கள் இருப்பதாகக் கூறப்படுகிறது. அன்னபூரணி சகசிரநாமத்தில் ஆயிரம் பெயர்களாலும், அன்னம்பூரணி சதநாம அட்டோத்திரத்தில் 108 பெயர்களாலும் வணங்கப்படுகிறார். கீழ்க்கண்டவாறு போற்றப்படுகிறார். 
 எங்கும் பரம்பொருளாக நிறைந்திருப்பவள்
 நலவாழ்வு அருளும் தாயாய் இருப்பவள்
 சிவனுக்கே ஆற்றல் வழங்குபவள்
 அறிவை வழங்கக் கூடியவள்
 பயத்தைப் போக்கி அருள்பவள்
 மாயைகளைத் தாண்டியவள்
 உலக தோற்றத்திற்கும் இயக்கத்திற்கும் காரணமானவள்

## உருவம்

உருவ வழிபாட்டில், அன்னபூரணி கையில் தங்கக் கரண்டியும் உணவுப் பாத்திரமும் கொண்டுள்ளவராக வர்ணிக்கப்படுகிறார். நிறைய நகைகளை அணிந்து, அரியணையில் அமர்ந்து தோற்றமளிக்கிறார். சிவபெருமான் உணவு வழங்குமாறு வேண்டி, பாத்திரத்துடன் கையேந்தி நிற்கிறார். பார்வதி, தன் பக்தர்கள் அனைவரும் உண்ணும் வரை தான் உண்பதில்லை எனக் கூறப்படுகிறது.

## வழிபாடு
இவரது ஆயிரம் பெயர்களை சொல்லிப் போற்றி வழிபடப்படுகிறார். உலகின் பல இடங்களில், சங்கராச்சாரியர் வழங்கிய சிறீ அன்னபூரண அட்டகத்தினை படித்து போற்றுகின்றனர். பெரும்பான்மையினர் இந்த பாடல்களை படித்துவிட்டே உண்கின்றனர்.

## இவற்றையும் காண்க
* அன்னதானம்
* அன்னாபிசேகம்

## வெளியிணைப்புகள்
* http://www.boloji.com/hinduism/153.htm 

## மேற்கோள்கள்

பகுப்பு:இந்து பெண் தெய்வங்கள்
பகுப்பு:பார்வதியின் வடிவங்கள்
திருஅசுபதி (இதழ்)

**திருஅசுபதி** என்பது தமிழ்நாட்டில் காஞ்சிபுரம் நகரிலிருந்து செப்டம்பர் 2012 முதல் வெளியாகும் ஒரு ஆன்மிக மாத இதழாகும். இந்த இதழின் ஆசிரியராக “காஞ்சி சிவத்திருத்தொண்டரடிமை” என்பவர் இருந்து வருகிறார். இந்த இதழில் சிவபெருமான் குறித்த செய்திகள் மற்றும் சிவபெருமான் கோயில்கள் குறித்த தகவல்கள் மட்டும் இடம் பெற்று வருகின்றன.

பகுப்பு:இந்து சமயத் தமிழ் இதழ்கள்
கூத்தர்

கூத்து என்பது நாடகம். கூத்தர் என்போர் நாடகம் ஆடுவோர். கூத்தர் பற்றிப் பண்டைய தமிழ்நூல்கள் தெரிவிக்கும் கருத்துகள் இவை.
## [[புறத்திணை|புறவாழ்க்கையில்]] கூத்தர் பங்கு
கூத்தர் ஆங்காங்கே களம் அமைத்துக்கொண்டு கூத்தாடுவர்.  கூத்தாடும் அவர்களது அவைக்கு ஒவ்வொருவராக வருவர். கூத்து முடிந்ததும் ஒரே நேரத்தில் அனைவரும் சென்றுவிடுவர்.  செங்குட்டுவன் கனக விசயரை வென்றபோது அவர்களின் பக்கம் இருந்து போரிட்டவர்கள் பல வகையான வேடமிட்டுக்கொண்டு போர்க்களத்திலிருந்து தப்பித்து ஓடினர். அந்த வேடங்களில் ஒன்று ஆடும் கூத்தர் வேடம்.  உயிர் உடலில் ஆடும் கூத்தர் போல் விளையாடிவிட்டுப் போய்விடும்.  புறத்திணை ஆற்றுப்படை நூல்களில் ஆற்றுப்படுத்தப்படும் மாந்தராக வருவர்.  மலைபடுகடாம் நூலைக் கூத்தர் ஆற்றுப்படை எனவும் குறிப்பிடுவர்.

## [[அகத்திணை|அகவாழ்க்கையில்]] கூத்தர் பங்கு
கற்புநிலை ஒழுக்கத்தில் கூத்தரின் பங்கு இன்னதெனத் தொல்காப்பியம் தொகுத்துக் காட்டுகிறது.  தலைவன் வேறொரு நாட்டுக்குச் சென்றிருக்கும்போது அவன் எப்படி இருக்கிறான் என்பதைக் கண்டுவந்து தலைவிக்குக் கூறுவர். 
*கூத்தர் அகத்திணை மாந்தர்களில் ஒரு சாரார். இவர்கள் திருமணத்துக்குப் பின்னர் வாழும் கற்பு ஒழுக்கத்தில் பரத்தையின்மாட்டுப் பிரிந்து வந்த தலைவன் சார்பாகத் தலைவியிடம் இவ்வாறெல்லாம் சொல்லி வாதாடுவர்.  
*முன்னோர் ஊடல் தணிந்த செய்திகளைக் கூறுவர்.
*ஊடல் தணிந்து தலைவன் தரும் இன்பத்தைத் துய்க்கும்படி எடுத்துரைப்பர்.
*ஊடல் மனைக்கிழத்தியர் செயலன்று என்று பலவகைகளில் விளக்குவர்.
*ஊடல் தணிந்தால் இன்ன நன்மை விளையும் எனக் காட்டுவர்.
*ஊடிக்கொண்டே இருந்தால் இன்ன துன்பம் விளையும் என விளக்குவர்.
*ஊடிக் கெட்டவளை எடுத்துக்காட்டி ஊடல் தணிக என்பர்.
*எதற்காகத் தலைவி ஊடல் தணியவேண்டும் என்று காரணம் காட்டி விளங்கவைப்பர்.
*ஊடல் தணிவதுதான் மாதர்க்கு அணி எனத் தோதாகக் கூறுவர்.

## அடிக்குறிப்புகள்

## காண்க

பகுப்பு:தமிழர் வாழ்வியல்
பகுப்பு:தொல்காப்பியம்
வர்ஜீனியா பல்கலைக்கழகம்

**வர்ஜீனியா பல்கலைக்கழகம்**, அமெரிக்காவின் வர்ஜீனியாவில் அமைந்துள்ள பொதுத்துறை ஆராய்ச்சிப் பல்கலைக்கழகம். இதை அமெரிக்காவின் *தாமசு ஜெபர்சன்* 1819 ஆம் ஆண்டில் வடிவமைத்தார். வர்ஜீனியா பல்கலைக்கழகம் மட்டுமே அமெரிக்கப் பல்கலைக்கழகங்களில் உலகப் பாரம்பரியக் களம் என ஐக்கிய நாடுகள் கல்வி, அறிவியல், பண்பாட்டு நிறுவனச் சான்றைப் பெற்றுள்ளது.

2012 ஆம் ஆண்டிற்கான ஐக்கிய அமெரிக்காவின் செய்திக்குறிப்பில், இப்பல்கலைக்கழகம் அமெரிக்காவின் இரண்டாவது சிறந்த பொதுத்துறைப் பல்கலைக்கழகம் என்றும் அந்நாட்டில் அனைத்துப் பல்கலைக்கழகங்களிலும் 24 வது சிறந்த பல்கலைக்கழகம் என்றும் அறியப்பட்டது.

## மேற்கோள்கள்

## வெளியிணைப்புகள்
*   நிர்வாக தளம்  (ஆங்கிலத்தில்)
*    விளையாட்டுத் துறை தளம் (ஆங்கிலத்தில்)

பகுப்பு:ஐக்கிய அமெரிக்காவிலுள்ள பாரம்பரியக் களங்கள்
இந்தியத் தலைமை ஆளுநர்

**இந்தியத் தலைமை ஆளுநர் **(*Governor-General of India*), அல்லது 1858 முதல் 1947 வரை** வைசிராயும் இந்தியத் தலைமை ஆளுநரும்** (*Viceroy and Governor-General of India*) இந்தியாவில் பிரித்தானிய நிருவாகத்தின் சார்பாளராகவும் அரசுத் தலைவராகவும்  செயல்பட்டார். இந்திய விடுதலைக்குப் பின்னர் இந்திய அரசரின் சார்பாளராகவும் பணிவழிப்படி நாட்டுத் தலைவராகவும் விளங்கினார். இப்பதவி 1773இல் கொல்கத்தாவிலிருந்த வில்லியம் கோட்டையின் பிரித்தானிய மாநில தலைமை ஆளுநராக உருவாக்கப்பட்டது. துவக்கத்தில் வில்லியம் கோட்டைக்கு மட்டுமே ஆட்சியுரிமை பெற்ற தலைமை ஆளுநர் பின்னர் மற்ற கிழக்கிந்திய நிறுவன அதிகாரிகளை மேற்பார்வையிடும் அதிகாரம் பெற்றார். அனைத்து பிரித்தானிய இந்தியாவிற்குமான முழுமையான அதிகாரம் 1833ஆம் ஆண்டில் வழங்கப்பட்ட பின்னர் **இந்தியத் தலைமை ஆளுநர்** என அறியப்பட்டார்.

## கூடுதல் தகவலுக்கு
*
* Dodwell H. H., ed. *The Cambridge History of India. Volume 6:  The Indian Empire 1858-1918. With Chapters on the Development of Administration 1818-1858* (1932) 660pp online edition; also published as vol 5 of the *Cambridge History of the British Empire*
*Moon, Penderel. *The British Conquest and Dominion of India* (2 vol. 1989) 1235pp; the fullest scholarly history of political and military events from a British top-down perspective;
*Rudhra, A. B. (1940) *The Viceroy and Governor-General of India*. London: H. Milford, Oxford University Press
* . online edition

பகுப்பு:இந்திய வைசிராய்கள்
இறம்பொடை

**இறம்பொடை** அல்லது **இரம்படை** (*Ramboda*) நகரம் இலங்கையின் மத்திய மாகாணத்தில் நுவரேலியா மாவட்டத்தில் கண்டி - நுவரெலியா பெருந்தெருவில் அமைந்துள்ள சிறிய நகரம் ஆகும். இங்கே தமிழ், சிங்கள இனத்தவர்களும் சிறிய அளவில் இசுலாமிய மதத்தவர்களும் வாழ்கின்றனர். தேயிலை, கோப்பி மற்றும் மரக்கறி வகைகளும் செய்கை பண்ணப்படுகிறது.

இது ஒரு சுற்றுலாத் தலமாகவும் திகழ்கிறது. இங்கு புகழ் பெற்ற சிறி ஆஞ்சநேயர் கோவில், இறம்பொடை நீர்வீழ்ச்சி ஆகியவை அமைந்துள்ளன. சப்பானின் நிதியுதவியுடன் அமைக்கப்பட்ட இறம்பொடை சுரங்கப்பாதை இலங்கையிலுள்ள மிக நீண்ட சுரங்கப்பாதையாகும்.

## மேற்கோள்கள்

பகுப்பு:நுவரெலியா மாவட்டத்தில் உள்ள ஊர்களும், நகரங்களும்
பகுப்பு:நகரங்கள் - மத்திய மாகாணம், இலங்கை
கிரிமியப் போர்த்தொடர்

**கிரிமியப் போர்த்தொடர்** (*Crimean Campaign*) 1941-42ல் இரண்டாம் உலகப் போரின் கிழக்குப் போர்முனையில் நிகழ்ந்தது. இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் பகுதியாகத் தொடங்கியது. இதில் ஏறத்தாழ எட்டு மாதகாலக் கடும் சண்டைக்குப் பின் அச்சுப் படைகள் சோவியத் ஒன்றியத்திடம் இருந்து கிரிமியா தீபகற்பத்தைக் கைப்பற்றின.

## மேற்கோள்கள்

* Bishop, Chris, The Military Atlas of World War II, Igloo Books, London, 2005 
* http://www.soldat.ru/spravka/freedom/1-ssr-3.html Dudarenko, M.L., Perechnev, Yu.G., Yeliseev, V.T., et.el., Reference guide "Liberation of cities": reference for liberation of cities during the period of the Great Patriotic War 1941–1945, Moscow, 1985 (Дударенко, М.Л., Перечнев, Ю.Г., Елисеев, В.Т. и др., сост. Справочник «Освобождение городов: Справочник по освобождению городов в период Великой Отечественной войны 1941–1945»)
* Keegan, John, The Times Atlas of the Second World War, Crescent Books, New York

பகுப்பு:கிழக்குப் போர்முனை (இரண்டாம் உலகப் போர்)
பகுப்பு:கிரிமியா
பொதுநலவாயம்

**காமன்வெல்த்** (*Commonwealth*)   ஓர் பொதுவான நல்நோக்கம் கொண்டு நிறுவப்படும் அரசியல் சமூகத்திற்கான வழமையான ஆங்கிலச் சொல்லாகும். இதனை  **பொதுநலவாயம்** எனத் தமிழில் குறிப்பிடுகின்றோம். பல்லாண்டுகளாக இது குடியரசியலுக்கு இணையாக எடுத்தாளப்படுகின்றது. 

ஆங்கிலேய பெயர்ச்சொல்லான "காமன்வெல்த்" 15ஆம் நூற்றாண்டிலிருந்தே "பொதுநலம்; பொது நன்மை அல்லது பொது ஆகுபயன்" என்ற பொருளிலே விளங்கி வந்துள்ளது.  இது இலத்தீனச் சொல்லான *ரெஸ் பப்ளிகா* என்பதன் மொழிபெயர்ப்பாக வந்துள்ளது.  17ஆவது நூற்றாண்டில்  "காமன்வெல்த்" துவக்கத்திலிருந்த "பொதுநலம்" அல்லது "பொதுச் செல்வம்" என்ற பொருளிலிருந்து "பொது மக்களிடம் அரசாண்மை வழங்கப்பட்ட நாடு; குடியரசு அல்லது மக்களாட்சி நாடு" என்பதைக் குறிக்குமாறு விரிவானது.

ஆத்திரேலியா,  பகாமாசு, டொமினிக்கா ஆகிய மூன்று நாடுகளும் நான்கு  ஐக்கிய அமெரிக்க மாநிலங்களும் இரண்டு  ஐ.அ. ஆட்புலங்களும் தங்களின் அலுவல்முறைப் பெயரில்  பொதுநலவாயம் என்பதை இணைத்துக்கொண்டுள்ளன.  அண்மையில்,  சில இறையாண்மை நாடுகளின் பாசமான இணைவுகளுக்கும்  இச்சொல் பயன்படுத்தப்படுகின்றது; குறிப்பிடத்தக்கதாக நாடுகளின் பொதுநலவாயம்,  பிரித்தானியப் பேரரசின் கீழிருந்த முந்தைய நாடுகளின் கூட்டைக் கூறலாம்.  பல நேரங்களில் இந்தக் கூட்டே சுருக்கமாக  "தி காமன்வெல்த்" என ஊடகங்களில் குறிப்பிடப்படுகின்றது.

## மேற்சான்றுகள்

## வெளி இணைப்புகள்

*பொதுநலவாய நாடுகள்
** தி காமன்வெல்த் — ஐக்கிய இராச்சிய அரசு வலைத்தளம் 
** பொதுநலவாய நாடுகளின் தலைமைச் செயலகம்*
** பொதுநலவாய நாடுகளின் நிறுவனம்
** அரச பொதுநலவாய சமூகம் 
*தன்னாட்சி நாடுகளின் பொதுநலவாயம் 
** CIS Executive Committee
** CIS Statistical Committee
* நாடுகள்
** ஆத்திரேலியப் பொதுநலவாயம்
* அமெரிக்க ஐக்கிய நாடு
** கென்டக்கி பொதுநலவாயம்
** மாசச்சூசெட்ஸ் பொதுநலவாயம்
** பென்சில்வேனியா பொதுநலவாயம்
** வர்ஜீனியா பொதுநலவாயம் 
** புவேர்ட்டோ ரிக்கோ பொதுநலவாயம் 
** வடக்கு மரியானா தீவுகள்பொதுநலவாயம் 
*போலிஷ்-லிநுவேனிய பொதுநலவாயம் 
** பன்முகப் பண்பாடுகளின் பொதுநலவாயம்: போலந்தின் பாரம்பரியம் 
பகுப்பு:அரசாட்சி முறைமைகள்
பகுப்பு:மக்களாட்சி
விருந்தினர்

விருந்தினர் என்போர் விருந்தாளிகள். இவர்களை வடநூலார்   ‘அதிதி’ என்பர்.  தமிழ்நெறி வாழ்க்கையில் விருந்தினர் வெறுமனே விருந்துண்டு செல்பவர்கள் அல்லர். கற்பியல் வாழ்க்கையில் தலைவன், தலைவியர் கூடி வாழ உதவி புரியும் வாயில்களாகவும் விளங்கினர். 
;சொல்விளக்கம்
*விருந்து என்னும் சொல்லே விருந்தினரைக் குறிக்கும். 
*நூலுக்கு உரிய வனப்புகள் எட்டில் ஒன்று விருந்து (புதுமை) என்னும் வனப்பு  
;அகவாழ்வில் விருந்தினர்
தலைவியின் ஊடலைத் தணிக்கும் வாயில்களில் ஒருவர் விருந்தினர்.  
விருந்து வந்தால் களவு ஒழுக்கமும் தடைபடும். 
தலைவி ஊடாமல் இருந்தால் தலைவன் விருந்தினரோடு வருவது வழக்கம். 
தலைவியின் மாண்புகளில் ஒன்று விருந்தோம்பல். 
;புறவாழ்வில் விருந்தினர்
இல்லறத்தார் பேணவேண்டிய ஐவருள் ஒருசாரார் விருந்தினர்.  விருந்தோம்பல் பற்றித் திருக்குறள் சிறப்பாக எடுத்துரைக்கிறது.

## அடிக்குறிப்புகள்

## காண்க

பகுப்பு:தமிழர் வாழ்வியல்
பகுப்பு:தொல்காப்பியம்
மசக்கை

**மசக்கை** (Morning sickness அல்லது nausea gravidarum ) என்பது பெண்களில் கருவுற்ற ஆரம்ப நாட்களில் காணப்படும் உடற்சோர்வு, வாந்தி, மயக்கம் முதலான அசாதாரண உடல்நிலையாகும். இது பொதுவாக கருவுறும் பெண்களில் அரைவாசிக்கு மேல் ஏற்படுவதாகக் கூறப்படுகின்றது. அனேகமாக காலைவேளைகளிலே இது ஏற்பட்டு பின் படிப்படியாக குறைவதுண்டு. கருவுற்று முதல் 12 வாரங்கள் வரைக் காணப்படும்.

மசக்கையின் போது உணவை வாயருகே கொண்டு சென்றாடலே ஓங்காளமும் வாந்தியும் ஏற்படும். பலருக்குப் பசி எடுப்பதில்லை. சிலரில் பசி எடுத்தாலும் சாப்பிட முடிவதில்லை. வியர்வை மணம், புகை, எண்ணெய் வாசனை எதை நுகர்ந்தாலும் வாந்தி வரும். இவ்வாறு வாந்தி காரணமாக நீரிழப்பு ஏற்பட்டு உடல் வறட்சி அடைவதனால் குருதி அமுக்கம் குறைவடைந்து உடல் சோர்வு காணப்படும்.

காலை நோய்க்கான காரணம்  பொதுவாக அறியமுடியவில்லை. ஆனால் மனிதக்கரு வெளியுறை கருவகவூக்கி என்ற இயக்குநீர் அளவின்  மாறுபாடோடு தொடர்புடையதாக இருக்கலாம்.  பரிணாமத்தின் அடிப்படையில் காணும்போது காலை நோயானது பயனுள்ளதாக இருக்கும் என்று சிலர் முன்மொழிகின்றனர்.  பிற சாத்தியமான காரணங்கள் நிராகரிக்கப்பட்ட பின்னரே நோயின் தன்மையறிதல் வேண்டும்.  வயிற்று வலி, காய்ச்சல் மற்றும் தலைவலி பொதுவாக காலை வியாதிகள் இல்லை.

கர்ப்பத்திற்கு முன் பெற்றோர் ரீதியான வைட்டமின்களை உட்கொள்வது ஆபத்தை குறைக்கும்.  லேசான நிகழ்வுகளுக்கு எளிதில்  செரிமானமா உணவைத் தவிர வேறு சிகிச்சை தேவையில்லை.    சிகிச்சையின் ஆரம்பத்தில், டாக்ஸிலமைன் மற்றும் பைரிடாக்சின் கலவையானது பரிந்துரைக்கப்படுகிறது.  இவ்வைக சிகிச்சைக்கு  இஞ்சி பயனுள்ளதாக இருக்கும் என்று சில சான்றுகள் குறிக்கின்றது.

## மசக்கைக்கான காரணங்கள்
கருத்தரித்தல் காரணமாக
* குருதியில் ஈத்திரோசன் இயக்குநீர்யின் அளவு அதிகரித்தல். கருத்தரிப்பின்போது ஈத்திரோசன் நூறுமடங்கு அளவிலதிகரிக்கும் என சொல்லப்படுகின்றது. எவ்வாறயினும் பெண்களில் ஈத்திரோசன் மற்றும் பிலுரூபின் மட்ட வேறுபாடுகள் காரணமாக நோய் நிலைமை தோன்றுமா? இல்லையா? என்பதற்கான உறுதியான ஆதாரங்கள் இல்லை.

* சூல்வித்தகத்திலிருந்து சக்தி குழந்தைக்கு செல்வதால் உடலின் குருதி வெல்லத்தின் அளவு குறைவது. இது ஆய்வுகள் மூலம் உறுதி செய்யப்படவில்லை.

* குறைப் பிரசவங்களைத் த்டுக்கும் வகையில் கருப்பைத் தசைகளை தளரச் செய்வதற்காக சுரக்கப்படும் புரசெத்திரோன் உதரப்பகுதியியும் தளர்த்தும். இதனால் அதிகளவு உதரச்சாறு சுரப்பது வாந்திக்கு வழிவகுக்கும்.

## மசக்கை ஏற்படுத்தும் பாதுகாப்பு முறை

## மருத்துவ முறைகள்

## சான்றாதாரங்கள்

பகுப்பு:சுகாதாரம்
செப்பலோசை

வெண்பாவிற்கான ஓசை **செப்பலோசை**. செப்பல் என்றால் வினாவிற்கு விடை கூறுதல். வினாவிற்கு விடை கூறுதல் போன்ற  ஓசையமைப்பே செப்பலோசை எனப்படும்.
செப்பலோசை மூன்று வகைப்படும்:

**௧. ஏந்திசைச் செப்பலோசை** 
ஏந்திசைச் செப்பலோசை எனப்படுவது வெண்சீர் வெண்டளைகள் (காய் முன் நேர்) மட்டுமே கொண்டிருக்கும்.

எடுத்துக்காட்டு:
:யாதானும் நாடாமால் ஊராமால் என்ஒருவன்
:சாந்துணையும் கல்லாத வாறு.

**௨. தூங்கிசைச் செப்பலோசை**
:தூங்கிசைச் செப்பலோசை எனப்படுவது இயற்சீர் வெண்டளைகள் (மா முன் நிரை மற்றும் விளம் முன் நேர்) மட்டுமே கொண்டிருக்கும்.

எடுத்துக்காட்டு:
:நிறைமொழி மாந்தர் பெருமை நிலத்து 
:மறைமொழி காட்டி விடும். 

**௩. ஒழுகிசைச் செப்பலோசை**
:ஒழுகிசைச் செப்பலோசை எனப்படுவது இருவகை வெண்டளைகளும் சேர்ந்து வரும் (இயற்சீர் வெண்டளை மற்றும் வெண்சீர் வெண்டளை).

எடுத்துக்காட்டு:
:கற்றதனால் ஆய பயனென்கொல் வாலறிவன்
:நற்றாள் தொழாஅர் எனின் 
:
## அடிக்குறிப்பு

பகுப்பு:வெண்பா
பகுப்பு:யாப்பிலக்கணம்
இளையர் (உடற்கூற்றியல்)

**இளையர்** என்னும் சொல் புறவாழ்வில் வயதில் இளையவரையும், உடல் இளமைத் தன்மை உடைய படைவீரர்களையும், அகவாழ்வில் தலைவனுக்குத் துணையாக உடன் செல்பவர்களையும் குறிக்கும்.

அகத்திணை மாந்தர்களில் இடம் பெற்றுள்ள வாயில்களில் ‘இளையர்’ என்போரும் ஒருவர்.

அகநானூற்றுப் பாடல்கள் தலைவனுடன் சென்ற இளையர் பற்றிச் சில செய்திகளைத் தருகின்றன.
## அடிக்குறிப்பு

## காண்க

பகுப்பு:தமிழர் வாழ்வியல்
பகுப்பு:தொல்காப்பியம்
உபுண்டு அல்டிமேட் பதிப்பு

**உபுண்டு அல்டிமேட் பதிப்பு** என்பது, குனூ/லினக்சு இயங்குதளத்தின் வழங்கல்களில் ஒன்றாகும். டெபியன் இனை அடிப்படையாகக்கொண்டது. இவ்வியங்குதளத்தின் நோக்கம், புதிய லினக்சு பயனர்களுக்காக பயன்பாட்டினை அதிகப்படுத்தியும், மேம்பட்ட பயனர்களுக்குத் தேவையான கருவிகள் அதிகப்படியான கருவிகளை கொண்டுள்ளதுமாகும். அல்டிமேட் பதிப்பில் எல்லா வகையான வன்பொருளுக்கு அதிகப்படியான ஆதரவு, கம்பியில்லா சேவைகளுக்கான ஆதரவு என லினக்சு இயங்குதளத்தில் இல்லாத சில விடயங்களில் அதிக கவனம் செலுத்தப்பட்டுள்ளது.

## வரலாறு
240px|அல்டிமேட்டு இயங்குதளம் (பதிப்பு-3.4) தொடக்கக் கணினித்திரை|thumb|right
240px|அல்டிமேட்டு இயங்குதளம் (பதிப்பு-3.4) தொடக்க நிகழ்படக்காட்சி|thumb|right
தீமாஹ்ன்(TheeMahn) என்பவரால் அல்டிமேட் 1.1. உருவாக்கப்பட்டது. 2006 -ம் ஆண்டு கிறித்துமசுக் காலத்தில் உருவாக்கப்பட்ட இவ்வியங்குதளம் பெரும் வரவேற்பு பெற்றது. இவ்வியங்குதளத்தில் எம்பி3 உள்ளிட்ட பல்லூடக கோப்புகளுக்குத் தேவையான கோடக்குகளை கொண்டு வெளியாது. அல்டிமேட் 1.2 பதிப்பு இரட்டை செயலி உடைய கணிகளுக்காவும், விளையாட்டுகளுக்கா புதிய பதிப்பும் வெளியானது.

அக்டோபர் 18, 2007-ம் ஆண்டு, தீமாஸ்னுக்கு கனோனிகல் நிறுவன்த்திடமிருந்து உபுண்டு இலச்சினையை பயன்படுத்துவதை நிறுத்தக்கூறி மின்னஞ்சல் அனுப்பப்பட்டது. அதன்பிறகு உபுண்டு அல்டிமேட் தனித்துவத்துடன் உருவானது.

## பணிமேடை
உபுண்டு அல்டிமேட்டானது குனோம் பணிமேடைச் சூழலில் வருகிறது, ஆனால் சிறப்பு வெளியீடுகளான கேடீஇ, எக்ஸ்எஃப்சிஇ (KDE, XFCE) ஆகிய பணிமேடை சூழல்களையும் உள்நுழையும் முன் தேர்வுசெய்ய முடியும்.

## அம்சங்களும் கருவிகளும்

* புதிய லினக்சு பயனர்களுக்காக பயன்பாட்டினை அதிகப்படுத்தி உள்ளது.
* மேம்பட்ட பயனர்களுக்காக பல கருவிகள் இணைக்கப்பட்டுள்ளது.
* அல்டிமேட் பதிப்பானது, அனைத்து மென்பொருள்களின் இற்றைப்படுத்தப்பட்ட பதிப்புடன் வருகிறது.
* ஜிடிஎம் மேக்கர் என்ற கருப்பொருள்களுக்கான நிரல் (Theme Script) எழுதும் மென்பொருள் உள்ளது.
* யுஸ்ப்லேஷ் மேக்கர் என்ற நவுட்டிலஸ் நிரல்(Nautilus script) மூலமாகவும் கருப்பொருள்(Theme) உருவாக்க முடியும்.

## சிறப்பு பதிப்புகள்

**அல்டிமேட் பதிப்பு 64இருமம்:** 64 - இருமத்தில் உருவாகப்பட்ட செயலிகளுக்காக உருவாக்கப்பட்டது.
**கேமர்ஸ் பதிப்பு (விளையாடுவதற்காக):**விளையாட்டிற்காக மேம்படுத்தப்பட்ட இந்த வகை இயங்குதளத்தில் பல்வேறு வகையான ஆட்டங்கள் நிறுவப்பட்டுள்ளது. இதில் காப்புரிமை கொண்டு நியாயமான ஆட்டங்களும் அடங்கும்.
**பிற:** பழைய அல்டிமேட் பதிப்புகள், பல்வேறு பணிமேடைகளை தேர்ந்தெடுக்கும் வசதியுடன் வெளியானது.

## உபுண்டு அல்ல

அல்டிமேட் பதிப்பானது, உபுண்டுவுடன் தொடர்புள்ள இயங்குதளமல்ல. இது முற்றிலும் மாறுபட்டது. இதில் பல்லூடக இயக்கிகளுக்கான தனிக் களஞ்சியமுள்ளது, இவற்றில் சில காப்புரிமை கொண்ட மென்பொருள்களும், கட்டற்ற உரிமை பெற முடியாதவைகயாகவும் இருக்கலாம், பயனர்கள் அதற்குக் கட்டுப்பட்டு நடக்க வேண்டும். இது உபுண்டுவின் கொள்கைக்கு மாறானது. அதே போல சில கோடக்குகளை இதில் நிறுவ இயலாது.

## வெளி இணைப்புகள்
* அதிகாரப்பூர்வ இணையதளம்
* பாரம்கள்
* அல்டிமேட்டிக்ஸ்

பகுப்பு:லினக்சு
பகுப்பு:காணொளிக் கோப்பு உள்ள கட்டுரைகள்
பன்மொழி நூலகம், ஓசுலோ

**பன்மொழி நூலகம்,** நோர்வேயின் ஓசுலோவில் அமைந்துள்ளது. பல்வகைப்பண்பாடுகள் மற்றும் பன்மொழிகளுக்கான நூலகமாகத் திகழ்கிறது. பிற நூலகங்களுக்கு ஆலோசனைகளையும் வழங்குகிறது. அல்பேனியம், அம்கரியம், அரபி, போசுனியம், பர்மியம், தரி, ஆங்கிலம், பின்னியம், பிரெஞ்சு, அவுசா, இந்தி, யொருபா, சீனம், குரோட்டியம், குர்தி மொழி, லித்துவேனியம், இடச்சு மொழி, ஒரோமோ, பஞ்சாபியம், பஷ்டோ, பாரசீகம், போலிசு, போர்த்துகீச மொழி, உரோமானியம், உருசியம், செர்பியம், ஷோனா, சோமாலி, எசுப்பானியம், சுவாகிலி, தகலாகு, தமிழ், தாய், டிகீரினியா, செச்சென், துருக்கியம், துவி, அங்கேரியம், உருது, வியத்னாமியம் ஆகிய மொழிகளில் நூல்களையும் இசைக்குறுவட்டுக்களையும் வாங்கி இந்நூலகம் வழங்குகிறது. 

இந்நூலகத்துக்கு நார்வே மொழியில் மொழிபெயர்ப்பதற்கான தனிப்பட்ட அதிகாரம் வழங்கப்பட்டுள்ளது. இங்கு வெளியிடப்படும் நூல்கள் நோர்வீடிய மொழியிலும், அரபி, உருது, குர்தி, சோமாலி, பாரசீகம் போன்ற ஏதாவது ஒரு மொழியிலும் வெளியிடப்படுகின்றன. பிரபலமான சிறுவர் நூல்கள் இவ்வாறு வெளியிடப்பட்டுள்ளன.

## வெளியிணைப்புகள்
* நூலகத்தின் தளம் 
* தமிழ் சேகரிப்புகள்

பகுப்பு:நூலகங்கள்
பகுப்பு:தமிழ்ச் சேகரிப்புகள் கொண்ட நூலகங்கள்
பாங்கர் நிமித்தம்

பாங்கர் நிமித்தம் 12 
மணமக்களுக்குப் பாங்காயினோர் கூட்டிவைக்கும் திருமண வகை 12 எனத் தொல்காப்பியம் குறிப்பிடுகிறது. இதனை உரையாசிரியர் இளம்பூரணர் விரித்துரைக்கிறார். 

பிரமம், பிரசாத்தியம், ஆரிடம், தெய்வம் ஆகிய நான்கும் பெருந்திணை. 

அசுரம், இராக்கதம், பைசாசம் ஆகிய மூன்றும் கைக்கிளை. 

இடையில் உள்ள யாழோர் கூட்டம் (காந்திருவம்) 5 வகை. 
;களவில்
# களவு (தோழி உதவி)
# உடன்போக்கு (தோழி உதவி)
;கற்பில்
# இற்கிழத்தி (தூண்டுபவர்)
# காமக்கிழத்தி (தூண்டுபவர்)
# காதற்பரத்தை (தூண்டுபவர்)
என்பன. இந்த ஐந்தும் தமிழ் இலக்கியங்களில் பயின்றுவரும்.

இந்த உறவுகள் ஏதோ ஒன்றிரண்டு நிமித்தக் காரணங்களினால் பிறர் தூண்டுதலின் பேரில் நிகழ்பவை. 
## அடிக்குறிப்புகள்

பகுப்பு:தமிழர் வாழ்வியல்
பகுப்பு:தொல்காப்பியம்
வகையிடத்தக்கச் சார்பு

நுண்கணிதத்தில் **வகையிடத்தக்கச் சார்பு** அல்லது **வகையிடக்கூடிய சார்பு** (*differentiable function*) என்பது, தனது ஆட்களத்திலுள்ள ஒவ்வொரு புள்ளியிலும் வகைக்கெழுவுடைய ஒரு சார்பாகும். வகையிடத்தக்கச் சார்பின் வரைபடத்தில், ஆட்களத்தின் ஒவ்வொரு புள்ளியிலும் சார்பின் வளைவரைக்கு நிலைக்குத்தற்ற ஒரு தொடுகோடு இருக்கும். வகையிடத்தக்கச் சார்பின் வளைவரை, எந்தவொரு உடைவுமின்றி, கூர்முனைகளுமின்றி அமையும். அதற்கு எந்தவொரு புள்ளியிலும் நிலைக்குத்தான தொடுகோடு இருக்காது.

பொதுவாக:

சார்பு ƒ இன் ஆட்களத்திலுள்ள ஒரு புள்ளி *x*0 எனில், வகைக்கெழு ƒ′(*x*0) இன் மதிப்பு வரையறுக்கப்பட்டிருந்தால் சார்பு ƒ ஆனது *x*0 புள்ளியில் வகையிடத்தக்கதாகும். அதாவது (*x*0,&nbsp;ƒ(*x*0)) புள்ளியில் ƒ இன் வளைவரைக்கு நிலைக்குத்தற்ற ஒரு தொடுகோடு இருக்கும்.

இப்புள்ளிக்கருகில் ƒ சார்பை ஒரு நேரியல் சார்பால் தோராயப்படுத்த முடியும் என்பதால், *x*0 புள்ளியிடத்து சார்பு ƒ *இடஞ்சார்ந்த நேரியல்பானது* எனப்படும்

## வகையிடத்தக்கமையும் தொடர்ச்சித்தன்மையும்

சார்பு ƒ ஒரு புள்ளியில் வகையிடத்தக்கதாக இருந்தால், அப்புள்ளியில் கண்டிப்பாகத் தொடர்ச்சியானதாகவும் இருக்கும். வகையிடத்தக்க எந்தவொரு சார்பும் அதன் ஆட்களப் புள்ளிகள் அனைத்திலும் கண்டிப்பாகத் தொடர்ச்சியானதாக இருக்கும்.

ஆனால் இதன் மறுதலை உண்மையல்ல. ஒரு தொடர்ச்சியான சார்பு, வகையிடத்தக்கச் சார்பாக இருக்க வேண்டும் என்றில்லை.

## மேற்கோள்கள்

பகுப்பு:வகையீட்டு நுண்கணிதம்
இரவில் விந்து வெளியேறுதல்

**இரவில் விந்து வெளியேறுதல்** என்பது பருவ வயதை எட்டிய பெரும்பாலான ஆண்களுக்கும் பெண்களுக்கும் இரவில் ஏற்படும் ஒரு சாதாரண நிகழ்வாகும். இரவில் உறங்கும் போது, ஏற்படும் பருவ வயது கனவுகளால் ஆண்களுக்கு விந்து வெளியேறுதலும், பெண்களுக்கு பெண்ணுறுப்பு ஈரமாதலும் நடைபெறுகிறது.

## நிகழ்வெண்
### ஆண்களுக்கு
இவ்வாறு விந்து வெளியேறுதல் பெரும்பாலான வயதுக்கு வந்த ஆண்கள் அடைந்துள்ளனர். அமெரிக்காவில் உள்ள சுமார் 84% சதவிகிதமான ஆண்கள் இந்நிலையை தங்களுடைய வாழ்வில் ஒரு முறையேனும் சந்தித்துள்ளனர். 15 வயது நிரம்பிய ஆண்களுக்கு சுமார் ஒரு வாரத்திற்கு 0.36 முறையும் (அதாவது மூன்று வாரத்திற்கு ஒரு முறையும்). 40 வயது வரை உடைய திருமணமாகாத ஆண்களுக்கு வாரத்திற்கு 0.18 முறையும் (அதாவது ஐந்தரை வாரத்திற்கு ஒரு முறையும் திருமணமானவர்களுக்கு வாரத்திற்கு 0.23 முறையும் (மாதமொருமுறையும்), 19 வயதான திருமணமான ஆண்களுக்கு வாரத்திற்கு 0.15 முறையும் (இரு மாதத்திற்கு ஒரு முறையும்) இந்நிகழ்வு நடைபெறுகிறது, உலகில் பெரும்பாலான பகுதிகளில் 97% ஆண்கள் தங்களுடைய 24 வயதுக்குள் ஒரு முறையாவது இந்நிகழ்விற்கு ஆளாகின்றனர்.
இந்நிகழ்வைக் குறித்து கவலையோ, தயக்கமோ, பயப்படவோ கொள்ளத்தேவையில்லை. இது ஒரு இயல்பான இயற்கை நிகழ்வாகும்.

### பெண்களுக்கு
1953-ம் ஆண்டு ஆல்ப்ரெட் கின்சீ என்பவர் நடத்திய ஆராய்ச்சியில், 40% சதவித பெண்கள் ஒன்று அல்லது அதற்கு மேற்பட்டவர்கள் இரவில் தங்களுடைய உறுப்பு ஈரமாதல் நிகழ்வை அடைந்ததாக தெரியவந்தது. இந்நிகழ்வு நடைபெறாத பெண்களுக்கும் எவ்விதமான குறைபாடும் இல்லை. பெரும்பாலும் பதின்மூன்று முதல் இருபத்தி ஒன்று வயதிற்குள் இந்நிகழ்வு நடக்க அதிக வாய்ப்புள்ளது.

## தவறான நம்பிக்கைகள்
சில தவறான விளம்பரங்களாலும், சில வியாபாரிகள் தங்களுடைய பொருளுக்கு மதிப்பு கூட்டுவதற்காகவும், அண்மைக் காலங்களில் இந்நிகழ்வு தவறாக சித்தரிக்கப்பட்டு வருகிறது. நம்முடைய கலாச்சாரத்தினைக் காரணமாகவும், அறியாமையை அடிப்படையாகவும் கொண்டு இவர்கள் செயல்படுகிறார்கள்.

## குறிப்புகளும் மேற்கோள்களும்

## வெளி இணைப்புகள்
* சொப்பன ஸ்கலிதம், இன்ன பிற - சில உண்மைகள்! 

பகுப்பு:பாலியல்
விக்டர் ஹோப், இரண்டாம் லின்லித்கொ பிரபு

**விக்டர் அலெக்சாண்டர் ஜான் ஹோப், இரண்டாம் லின்லித்கொ பிரபு** (*Victor Alexander John Hope, 2nd Marquess of Linlithgow*)  (24 செப்டம்பர் 1887 -5 சனவரி 1952) 1936 முதல் 1943 வரை  இந்தியாவின் தலைமை ஆளுநராகவும் வைசிராயாகவும்  பணியாற்றிய ஓர் பிரித்தானிய அரசியல்வாதி ஆவார்.
## இளமையும் குடும்பமும்
ஹோப் செப்டம்பர் 24, 1887இல் இசுக்காட்லாந்திலுள்ள  லின்லித்கொசையரில்  தெற்கு குயீன்ஸ்பெர்ரியில் ஹோப்டூன் மாளிகையில் பிறந்தார். ஜான் ஹோப், முதலாம் லின்லித்கொ பிரபுவிற்கும் ஹெர்சே எவர்லேவிற்கும் முதல் மகனாகப் பிறந்தார்.  இவருடைய  திருமுழுக்கின்போது   விக்டோரியா அரசி வளர்ப்புத் தாயாக விளங்கினார்.

பிரித்தானியாவில் மதிப்புமிக்க ஈட்டன் கல்லூரியில் படித்தார்.  பெப்ரவரி 29, 1908இல் இரண்டாவது லின்லிதெகொ பிரபுவாக பதவியேற்றார்.

## துவக்க பணிவாழ்வு
முதலாம் உலகப் போரில் மேற்குப் போர்முனையில் பங்கேற்று கேர்னலாக பதவி பெற்றார். ரோயல் இசுகாட்சு இராணுவப் பிரிவிற்கு தலைமையேற்றார்.  
போருக்குப் பின்னர் 1920களிலும் 1930களிலும் அமைந்த கன்சர்வேட்டிவ் கட்சி அரசுகளில் பல்வேறு பதவிகளில் பணியாற்றினார். 1926ஆம் ஆண்டில் இந்தியாவிற்கான வேளாண்மை குழுவின் தலைவராக இருந்தார்; இந்த அரசக் குழு 1928இல் தனது அறிக்கையை வெளியிட்டது. இந்த அறிக்கையின் தாக்கத்தால் பத்தாண்டுகளுக்குப் பின்னர் அவர் இந்தியாவிற்கு வைசிராயாகப் சென்றபோது  ஆராய்ச்சிகளில் ஊட்டசத்துக்கு முன்னிடம் தர வேண்டும் என தனிப்பட்ட கவனம் செலுத்தினார். 1930களில் இந்திய அரசியலமைப்பு சீர்திருத்தங்கள் குறித்த  தேர்வுக் குழுவிற்கு தலைவராகப் பொறுப்பேற்றார்.

## இந்தியாவின் வைசிராய்
இவரின் தந்தை ஆத்திரேலியாவின் முதல் தலைமை ஆளுநராகப் பணியாற்றிய நிலையில் இவருக்கும் ஆத்திரேலியாவில் தலைமை ஆளுநராகப் பணியாற்றிட வழங்கப்பட்ட வாய்ப்பை மறுதளித்தார். அவ்வாறே சென்னையின் ஆளுநராக செல்லவும் மறுத்தார். இருப்பினும் ஏப்ரல் 18, 1936இல் வெலிங்டன் பிரபுவிற்கு அடுத்து இந்தியாவின் வைசிராயாக பதவி ஏற்றார். லின்லித்கொ  1935இன் இந்திய அரசுச் சட்டத்தின்படி உள்ளாட்சிகளில் தன்னாட்சி நிலவிட வழி வகுத்தார். இந்தத் தேர்தல்களில்  இந்திய தேசிய காங்கிரசு பதினோரு மாநிலங்களில் ஐந்தில்  வெற்றி பெற்றது.

இரண்டாம் உலகப் போரின் போது  காங்கிரசு அரசுகள் பதவி விலகின. அரசுக்கும் இந்திய அரசியல்வாதிகளுக்கும் ஏற்பட்ட மோதலால் ஒத்துழையாமை இயக்கம், வெள்ளையனே வெளியேறு இயக்கம் போன்ற போராட்டங்கள் வலுப்பட்டன.  இவற்றை தனது அடக்குமுறையால் சமாளித்த லின்லித்கொ காங்கிரசு தலைவர்களை கைது செய்தார். 1943இன் வங்காளப் பஞ்சத்திற்கு இவரே காரணமாகவும் கருதப் படுகிறார்.

## பணி ஓய்வு
1943ஆம் ஆண்டில் ஏழரை ஆண்டுகள் வைசிராயாகப் பணி புரிந்த பின்னர் பதவி ஓய்வு பெற்றார். பிரித்தானிய இந்தியாவில் இவரது ஆட்சிக்காலமே மிகுந்த நெடியதாக இருந்தது.  
பிரித்தானியர்கள் இவரது ஆட்சி சிறப்பாக இருந்ததாகக் கருதினாலும் இந்தியர்கள் இவரது ஆட்சிக் காலத்தில் குறிப்பிடும்படி எதுவும் நடக்கவில்லை என குற்றம் சாட்டினர்.

ஓர் உண்மையான சீர்திருத்த கிறித்தவராக 1944,45 ஆண்டுகளில் இசுக்காட்லாந்துத் திருச்சபையின் உயர் ஆணையராகப் பணியாற்றினார்.

1952ஆம் ஆண்டில் மரணமடைந்தார்.

## இதனையும் காண்க
* இந்தியத் தலைமை ஆளுநர்கள் மற்றும் வைஸ்ராய்களின் பட்டியல்

## சான்றுகள்

பகுப்பு:1887 பிறப்புகள்
பகுப்பு:1952 இறப்புகள்
பகுப்பு:இந்திய வைசிராய்கள்
பகுப்பு:பிரித்தானிய அரசியல்வாதிகள்
புவியோடு

நிலவியலில் **புவியோடு** (*crust*) என்பது கோள்களையும், இயற்கைத் துணைக்கோள்களையும் சுற்றியுள்ள கடினமான பாறையாகும். இது மூடகத்திலிருந்து மாறுபட்டதாகும். நம் புவி, நிலா, புதன், வெள்ளி, செவ்வாய், ஐஓ மற்றும் பிற கோள்களும் தீப்பாறைகளால் உருவாக்கப்பட்டதாகும்.

## குறிப்புகளும் மேற்கோள்களும்

*
* Kent C. Condie, *Origin of the Earth's Cruist, Palaeogeography, Palaeoclimatology, Palaeoecology (Global and Planetary Change Section), *'75''':57–81 1989, 

## வெளி இணைப்புகள்
*USGS Crust Thickness Map 


பகுப்பு:புவியின் கட்டமைப்பு
பகுப்பு:புவித்தட்டுகள்
பாணன் (அகத்திணை வாயில்)

**பாணன்** அகத்திணை மாந்தர்களில் வாயிலாகச் செயல்படுபவன்.
*பொருள் தேடச் சென்ற தலைவன் இன்னும் வரவில்லையே ! அவன் எங்கு இருக்கிறான் என்று தலைவி பாணனைக் கேட்கிறாள். 
*மறைவாக ஊருக்குள் சென்று தலைவன் இருக்குமிடத்தை அறிந்து வரும்படி தோழி, பாணனை வேண்டுகிறாள். 
*யாழ் மீட்டிக்கொண்டு வாயிலில் நின்ற பாணனிடம் அவர் (தலைவன்) இன்னும் வரவில்லையே அவருக்கு என்ன ஆயிற்று எனத்  தலைவி வினவிக் கொண்டிருந்தபோது போர்வினை முற்றுப்பெற்ற தலைவன் இல்லத்தில் நுழைந்தான். 
*பரத்தையிடம் இருந்துவிட்டு வந்த கணவனிடம் பேசாமல் மனைவி அவனுக்கு வாயிலாக வந்த பாணனிடம் பேசி அவனிடம் ஊடுகிறாள். 

## அடிக்குறிப்புகள்

## காண்க

பகுப்பு:தமிழர் வாழ்வியல்
பகுப்பு:தொல்காப்பியம்
பாங்கன்

**பாங்கன்** என்பவன் தலைவனின் பாங்கறிந்து ஒழுகுபவன். எப்போதும் தலைவனுடன் இருப்பவன்.  
;வேறுபாட்டை நினைவில் கொள்க
பாங்கர் நிமித்தம் பன்னிரண்டு 
;அகத்திணையில் பாங்கன் பங்கு
*தலைவனுக்கு உறுதுணையாக இருத்தல் மட்டுமல்லாது தலைவனோடு மாறுபட்டு இடித்துரைக்கும் உரிமையும் உள்ளவன் பாங்கன்.  களவொழுக்கக் காலத்தில் தலைவன் தலைவியின் நினைவாகவே இருக்கும்போதும், கற்பொழுக்கக் காலத்தில் தலைவன் பரத்தையை நாடும்போதும் பாங்கன் இடித்துரைப்பான். 
*அகத்திணை மாந்தர்களில் வாயில்களில் ஒருவராக இருந்து செயலாற்றுபவன் பாங்கன். 
*சிறப்பு வகையால் பாங்கன் கூற்று களவியல் வாழ்க்கையிலேயே நிகழும். 

## அடிக்குறிப்புகள்

## காண்க

பகுப்பு:தமிழர் வாழ்வியல்
பாணன்

* பாணன், அரசன்.
* பாணன், அகத்திணை வாயில்.
* பாணர், யாழிசைவாணர்.
இலண்டன் தமிழ்ச் சங்கம்

**இலண்டன் தமிழ்ச் சங்கம்** என்பது இலண்டனில் 1936 ஆம் ஆண்டு தொடங்கப்பட்ட ஒரு தமிழ்ச் சங்கம் ஆகும்.  இது தமிழ்க் கல்வி, கலை நிகழ்வுகள், தமிழ் நூலகம் போன்ற பல்வேறு செயற்பாடுகளை முன்னெடுத்துவருகிறது.  இதன் அமைவிடத்தில் உள்ள நூலகத்தில் சுமார் 5000 மேற்பட்ட பல்துறை நூல்கள் உள்ளன.  ஐக்கிய இராச்சியத்தில் உள்ள மிகப் பெரிய தமிழ் நூலகங்களில் இதுவும் ஒன்றாகும்.

## வெளி இணைப்புகள்
* அதிகாரபூர்வ வலைத்தளம் - 
* தமிழ் நூலகம் - 

பகுப்பு:ஐக்கிய இராச்சியத் தமிழர் அமைப்புகள்
பகுப்பு:தமிழ் நூலகங்கள்
பகுப்பு:ஐக்கிய இராச்சியத்தில் தமிழ்ச் சேகரிப்புகள் கொண்ட நூலகங்கள்
அறிவகம் நூலகம்

**அறிவகம் நூலகம்** என்பது கனடாவில், ரொறன்ரோவில் அமைந்துள்ள ஒரு தமிழ் நூலகம் ஆகும்.  இங்கு 5000 மேற்பட்ட பல்துறை நூல்கள் உள்ளன.  இங்கு அமர்ந்திருந்து வாசிப்பதற்கும், நூல்களை இரவல் வாங்கிச் சென்று வாசிப்பதற்கும் இந்த நூலகம் வசதிகள் தருகிறது.

## வெளி இணைப்புகள்
* அறிவகம் நூலகம் 

பகுப்பு:தமிழ் நூலகங்கள்
பகுப்பு:கனடாவில் தமிழ்ச் சேகரிப்புகள் கொண்ட நூலகங்கள்
தேடகம் நூலகம்

**தேடகம் நூலகம்** கனடாவில் ரொறன்ரோவில் 1990 களில் இயங்கிய ஒரு வாசிப்பகம் ஆகும்.  அக் காலப் பகுதியில் தமிழர்கள் அதிகம் வசித்த வெலலி உடன் பார்லிமண் பகுதியில் இந்த நூலகத்தில் பல்வேறு இதழ்கள், பத்திரிகைகள், நூல்களை அமர்ந்து வாசிக்கும் வசதி இருந்தது.  தேடக அமைப்பினால் நடத்தப்பட்ட இந்த நூலகம் ஒரு முறை காலித்தனம் செய்யப்பட்டது.  இதனை நடத்துவதில் ஏற்பட்ட நிதிச் சிக்கல்களினால் 1990களின் இறுதியில் இது மூடப்பட்டது.

பகுப்பு:தமிழ் நூலகங்கள்
ஆண்பால்

தமிழ்மொழியில் மக்களை உணர்த்தும் சொல் உயர்திணை. இவற்றில் ஆணைக் குறிக்கும் சொல் ஆண்பால். இஃது ஆண் ஒருவனை மட்டுமே குறிக்கும். அவன், இவன், உவன், எவன், மகன், பேடன், ஆடூஉ போன்றவையும் உயர்திணைப் பெயர்கள் எனத் தொல்காப்பியம் குறிப்பிடுகிறது. 

## அடிக்குறிப்புகள்

பகுப்பு:உயர்திணைக்குரிய பால்கள்
பெண்பால்

தமிழ்மொழியில் மக்களை உணர்த்தும் சொல் உயர்திணை. இதில் பெண்ணைக் குறிக்கும் சொல் பெண்பால். இது பெண் ஒருத்தியை மட்டுமே குறிக்கும். அவள், இவள், உவள், எவள், பேடி, மகள், மகள், மகடூஉ போன்றவையும் உயர்திணைப் பெயர்கள் எனத் தொல்காப்பியம் குறிப்பிடுகிறது.  

வினைச்சொற்களில் அள், ஆள் என முடியும் சொற்கள் பெண்பாலைக் குறிப்பன. 

உழத்தி, ஒருத்தி, வந்தனள், வந்தாள் என்பன போல் வருவன பெண்பால்.
## அடிக்குறிப்புகள்

பகுப்பு:உயர்திணைக்குரிய பால்கள்
பலர்பால்

தமிழ்மொழியில் மக்களை உணர்த்தும் சொல் உயர்திணை. இதில் பலரைக் குறிக்கும் சொல் **பலர்பால்**. அவர், இவர், உவர், எவர், மாந்தர், மக்கள் போன்றவை உயர்திணைப் பெயர்கள் எனத் தொல்காப்பியம் குறிப்பிடுகிறது.  

வினைச்சொற்களில் அர், ஆர் என முடியும் சொற்கள் பலர்பாலைக் குறிப்பன. 

பலர், ஊரார், வந்தனர், வந்தார் என்றெல்லாம் பலர்பாலைக் குறிக்கும் சொற்கள் வரும்.
## அடிக்குறிப்புகள்

பகுப்பு:உயர்திணைக்குரிய பால்கள்
தாமரை நூல் மன்றம்

**தாமரை நூல் மன்றம்** (ஆங்கிலம்:  Lotus Book Club) என்பது இலண்டனில் அமைந்துள்ள ஒரு தமிழ் நூலகமும் நூல் மன்றமும் ஆகும்.  இது செப்டெம்பர் 2012 இல் 1000 மேற்பட்ட நூல்களுடன் தொடங்கப்பட்டது.  இங்கு தமிழ் நூல்களை அமர்ந்து வாசிக்கவும், இரவல் எடுக்கவும், வாங்கவும் முடியும்.  சமூக ஆர்வலர்களைக் கொண்ட துளிர் அமைப்பினரால் இந்த செயற்திட்டம் முன்னெடுக்கப்பட்டுள்ளது.

## மேற்கோள்கள்


## வெளி இணைப்புகள்
* அதிகாரபூர்வ வலைத்தளம் 

பகுப்பு:தமிழ் நூலகங்கள்
பகுப்பு:ஐக்கிய இராச்சியத்தில் தமிழ்ச் சேகரிப்புகள் கொண்ட நூலகங்கள்
பகுப்பு:ஐக்கிய இராச்சியத் தமிழர் அமைப்புகள்
வைகைச் சமவெளி

**வைகைச் சமவெளி** என்பது தமிழ் நாட்டின் தென்பகுதியில் உள்ள ஆறுகளில் ஒன்றான வைகை ஆற்றின் சமவெளியில் தொல்லியல் ஆய்வாளர்களால் மேற்கொள்ளப்பட்ட அகழ்வாராய்ச்சிகள் நடைபெற்ற சமவெளி பகுதிகளைக் குறிக்கும். தமிழ்நாட்டில் பழனி மலைப் பகுதியிலிருந்து பாயும் இந்த வைகைச் சமவெளியில் ஆதி இரும்புக் காலத் தொல்லியல் தலங்கள் பரவிக் காணப்படுகின்றன எனவும், தமிழ்நாட்டில் மிக முற்பட்ட பண்பாட்டு முன்னேற்றங்கள் காணப்பட்ட ஓரிடம் இதுவென்றும் தொல்பொருள் ஆய்வாளரும், வரலாற்றாய்வாளருமான கா. இந்திரபாலா அவர்கள் தனது ஆய்வுகளில் வெளியிட்டுள்ளார் . இந்த வைகைச் சமவெளியின் மேற்குப் பகுதியிலேயே வரலாற்றுக்கு முற்பட்ட தொல்லியல் தலங்கள் பல காணப்படுகின்றனவாம். அங்கு இடைக் கற்கால மக்கள் வாழ்ந்ததற்கான சான்றாதாரங்களாக குறுங்கற் கருவிகள் பல கிடைத்துள்ளன

## இரும்புக் காலச் சவ அடக்கங்களும் கல் வட்டங்களும்
பழனிமலை தொடக்கம் மதுரை வரையுள்ள பகுதியில் இடையிடையே ஆதி இரும்புக் காலத்துக்குரிய சவ அடக்கங்களும், கல் வட்டங்களும் உள்ளன. குறிப்பாக மதுரைப் பகுதியில் ஆதி இரும்புக் காலத்துக்குரிய பல சவ அடக்கங்கள் பல நெருக்கமாக காணப்பட்டன.

## பாண்டியரின் தலைநகரம்
இடைக் கற்கால மற்றும் ஆதி இரும்புக் காலத் தொல்லியல் அகழ்வாய்வுகள் இடம்பெற்ற வைகைச் சமவெளி பகுதிகளில் ஒன்றான, மதுரை பாண்டியரின் தலைநகராக மிக பின்னரான காலப் பகுதியிலேயே மாறியுள்ளது.

## சான்றுகள்


பகுப்பு:தமிழக தொல்லியற்களங்கள்
பகுப்பு:சமவெளிகள்
மெகாபைட்டு

**மெகாபைட்டு** என்பது அனைத்துலக முறை அலகுகளின் மெகா என்னும் முன்னொட்டை பைட்டு என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. பொதுவாக 106 
= 1048576 பைட்டுகள் = 10002 பைட்டுகள் = 10242 என்ற கணினியின்நினைவிடத்தைக் குறிக்கப் பயனாகிறது.

## மேற்கோள்கள்

பகுப்பு:தகவற்தொழினுட்ப அலகுகள்
ஒன்றன்பால்

தமிழ் இலக்கணம் பெயர்ச்சொற்களை உயர்திணை, அஃறிணை எனப் பகுத்துக்கொண்டுள்ளது. அஃறிணையை ஒன்றன்பால், பலவின்பால் என இரண்டாகக் கொள்கிறது. 

* அது, இது, உது, - சுட்டுப்பெயர் 
* யாது - வினாப்பெயர் 
* வந்தது, ஓடிற்று, குலைக்காந்தட்டு என்பன போல் து, று, டு என முடியும் வினைச்சொற்கள் ஒன்றன்பாலை உணர்த்தும். 

## அடிக்குறிப்புகள்

பகுப்பு:அஃறிணைக்குரிய பால்கள்
பலவின்பால்

தமிழ் இலக்கணம் பெயர்ச்சொற்களை உயர்திணை, அஃறிணை எனப் பகுத்துக்கொண்டுள்ளது. எண்ணிக்கையைப் பொருத்து அஃறிணையை ஒன்றன்பால், **பலவின்பால்** என இரண்டாகக் கொள்கிறது. 

* அவை, இவை, உவை, - சுட்டுப்பெயர் 
* யாவை - வினாப்பெயர் 
* வந்தன, வாரா, வருவ என்பன போல் அ, ஆ, வ என முடியும் வினைச்சொற்கள் பலவின்பாலை உணர்த்தும். 
** மான்கள், கற்கள் எனக் 'கள்' சேர்த்து எழுதப்படுவதை நன்னூல் குறிப்பிடுகிறது.
** 'மான் மேய்ந்தன' என எழுதி வினைமுடிவால் பலவின்பாலை உணர்த்துவது மிகப்பழந் தமிழ்நடை. அத்தகைய பெயர்களைப் பால்பகா அஃறிணைப் பெயர்கள் என்பர்.
மேலும் மகிழ்ச்சி, உயர்வு, சிறப்பு, கோபம், இழிவு ஆகியவற்றைக் காட்டும் பொருட்டு எழுவாய்க்கும் பயனிலைக்கும் இடையே பால் மாறுவதைப் பால்வழுவமைதி கூறி ஏற்பர்.

## அடிக்குறிப்புகள்

பகுப்பு:அஃறிணைக்குரிய பால்கள்
கோச் காட்டர்

***கோச் காட்டர்*** (*Coach Carter*) என்பது தோமஸ் காட்டரினால் இயக்கி 2005 இல் வெளியாகிய ஓர் அமெரிக்கத் திரைப்படம் ஆகும். ஓர் உண்மைக் கதையினை மையமாக் கொண்டு உருவாக்கப்பட்ட இது, ரிச்மண்ட் உயர் பாடசாலையின் கூடைப்பந்தாட்ட பயிற்றுவிப்பாளர் கென் காட்டர், கல்விப் பெறுபேறுகளில் குறைவாகக் காணப்பட்ட அப்பாடசாலையினை 1999 இல் தலைப்புச் செய்திகளில் வெல்லப்பட முடியாத அணியாக்கியா மாற்றியதைக் கூறுகின்றது.

## உசாத்துணை

## வெளி இணைப்புகள்
*Official movie site 
*Official Coach Carter Soundtrack 
*Coach Carter  on Rotten Tomatoes
*
*
*Coach Carter (non-film)

பகுப்பு:2005 திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள் - அமெரிக்கா
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்
மதிப்புக் கூட்டு வரி

**மதிப்புக் கூட்டு வரி** அல்லது **பெறுமதி சேர் வரி** (value-added tax) என்பது, பரிமாற்றங்களின்போது அதாவது விற்பனையின்போது விதிக்கப்படுகின்ற வரியாகும். ஆனால், ஒவ்வொரு பரிமாற்றத்தின்போதும் அதிகரிக்கின்ற அல்லது கூடுகின்ற மதிப்பின் அடிப்படையிலேயே இவ்வரி விதிக்கப்படுகின்றது. இதனால், விற்பனை விலையின் மொத்தப் பெறுமானத்தின் அடிப்படையில் விதிக்கப்படும் விற்பனை வரியிலிருந்து இது வேறுபடுகின்றது. இதன் காரணமாக ஒரு பண்டத்தின் மீதான மதிப்புக் கூட்டு வரியின் மொத்த அளவு அப்பண்டம் எத்தனை படிகளூடாக நுகர்வோரை வந்தடைகிறது என்பதில் தங்கியிருப்பதில்லை.

இவ்வாறு விற்பனையாளர் செலுத்திய வரிக்கான செலவு, குறித்த பண்டத்தின் விலையில் பொதிந்திருக்கின்றது. இதனால் இந்த வரிச்செலவை இறுதியாக ஏற்றுக்கொள்வது நுகர்வோரேயாகும். வரிச்செலவை ஏற்றுக்கொள்பவரிடமன்றி வேறொருவரிடமிருந்து இவ்வரி அறவிடப்படுவதனால், மதிப்புக் கூட்டுவரி ஒரு மறைமுக வரியாகும். முதலில் வாங்குபவர் செலுத்திய விலை மற்றும் அதன் பின்னர் அதே பொருளை அடுத்தடுத்து வாங்கும் ஒவ்வொருவரும் செலுத்தும் விலை ஆகியவற்றிற்கு இடையிலான வேறுபாட்டின் மீது மட்டுமே வரி விதிக்கப்படுவதால் ("மதிப்பு கூட்டப்படுதல்") வரி விதிப்பின் விழு தொடர் விளைவானது தவிர்க்கப்படுகிறது.

## மேலும் பார்க்க

### [[மதிப்பு கூட்டு வரி இந்தியா]]

## மேற்கோள்கள்

பகுப்பு:வரிவிதிப்பு
பாலைநிலை

பாலைநிலை என்பது காஞ்சித்திணையில் வரும் துறைகளில் ஒன்று. கணவன் இறந்தபின் அவனை எரிக்கும் தீயில் மனைவி தானும் விழுந்து உயிர்விடத் துணிந்து கூறும் சொற்கள் பாலைநிலை என்னும் துறையாகும். 

பூதப்பாண்டியன் தேவி பெருங்கோப்பெண்டு தன் கணவன் இறந்தபோது தானும் அவனுடன் தீயில் விழுந்து உயிரை மாய்த்துக்கொள்ளச் சென்றாள். சான்றோர் அவளைத் தடுத்தனர். கணவன் இறந்த பின்னர் கைம்மை நோன்புடன் தான் வாழ விரும்பவில்லை என்னும் பொருள் பொதிந்த பாடல் ஒன்றைப் பாடிவிட்டு, அவனை எரிக்கும் தீயில் தானும் விழுந்து தன்னை மாய்த்துக்கொண்டாள். 

இந்தப் புறநானூற்றுப் பாடலின் அடிக்குறிப்பு இதனை ஆனந்தப் பையுள் எனக் குறிப்பிடுகிறது. 
## அடிக்குறிப்பு

பகுப்பு:தமிழர் வாழ்வியல்
பி. நாகராசன்

**பி. நாகராசன்** (பிறப்பு: அக்டோபர்31 1961) என்பவர் ஒரு தமிழ் எழுத்தாளர். கோயம்புத்தூர் மாவட்டம் உடுமலைப்பேட்டை அருகிலுள்ள கொழுமம் எனும் ஊரில் பிறந்த இவர் தற்போது தேனியிலுள்ள உணவகம் ஒன்றில் மேலாளராகப் பணிபுரிந்து வருகிறார். தமிழ்நாட்டில் வெளியாகும் அச்சிதழ்களில் துணுக்குகள் (குறுந்தகவல்கள்) மற்றும் கட்டுரைகள் போன்றவற்றை எழுதியிருக்கிறார். மேடை நாடகங்களில் பல வேடங்களில் நடித்திருக்கிறார். தபால்தலைகள், நாணயங்கள், சாவிக்கொத்துகள் போன்றவைகளை சேகரிக்கும் வழக்கமுடையவர்.

## எம்.ஜி.ஆர் ரசிகர்

இவர் எம்ஜிஆர் நடிப்பில் தீவிரமான பற்றுதலுடையவர். பத்திரிகைகளில் வெளியான எம்.ஜி.ஆர். படங்கள், செய்திகள் போன்றவற்றைச் சேகரித்துத் தனியாகப் புத்தகக் கட்டுகளாக்கித் தொகுத்து வைத்துள்ளார். எம்.ஜி.ஆர் படத்துடன் வெளியான பல பொருட்களையும் இவர் சேகரித்து வைத்திருக்கிறார். எம்.ஜி.ஆர் குறித்த நினைவுகளைச் சேகரிப்பதற்காகத் தனியாக “எம்.ஜி.ஆர் நினைவுக் களஞ்சியம்” எனும் ஒரு அமைப்பையும் இவர் நிறுவியிருக்கிறார். இந்த அமைப்பின் மூலம் இவர் தொகுத்துள்ள, சேகரித்துள்ள எம்ஜிஆர் நினைவுகளைக் கண்காட்சி அமைத்துக் காட்சிப்படுத்தியும் வருகிறார்.

## கலைப் பொருட்கள் சேகரிப்பாளர்

இவர் பன்னாட்டுத் தபால்தலைகள், பன்னாட்டு நாணயங்கள், சாவிக் கொத்துகள், பேனா போன்றவைகளை அதிக அளவில் சேகரித்து வைத்திருக்கிறார். தன்னுடைய சேகரிப்புகளைக் கொண்டு பள்ளி, கல்லூரி மற்றும் பல பொது இடங்களில் கண்காட்சிகளில் காட்சிப்படுத்தி, மாணவர்கள் மற்றும் பொதுமக்களிடத்தில் தபால்தலை, நாணயம் மற்றும் அரிய பொருட்களைச் சேகரிக்கும் வழக்கத்தை ஊக்கப்படுத்தி வருகிறார்.

## வெளியான நூல்கள்

#அற்புதங்கள் நிறைந்த அபூர்வக் கோயில்கள்
#காலத்தை வென்ற காவிய நாயகன் எம்ஜிஆர் 

## விருது

* தமிழ்நாடு அரசின் தேனி மாவட்டக் கலை - பண்பாட்டுத் துறையின் மூலம் இவருக்கு, 2010 ஆம் ஆண்டு சிறந்த மேடை நாடக நடிகருக்கான “கலைச்சுடர் மணி விருது” வழங்கப்பட்டது.
* தமிழ்நாடு அரசின் தமிழ் வளர்ச்சித் துறையின் மூலம் இவருக்கு, 2019 ஆம் ஆண்டிற்கான “தமிழ்ச்செம்மல் விருது” வழங்கப்பட்டது.

## மேற்கோள்கள்

## வெளி இணைப்புகள்

* எம்ஜிஆர் பரிசளித்த வெளிநாட்டு கேமரா: தனி அறையில் வைத்து பாதுகாக்கும் எழுத்தாளர் - தி இந்து தமிழ்திசை செய்தி
*  எம்ஜிஆரின் அதி தீவிர ரசிகக் கண்மணிகளில் சிலர் - தினமணி கட்டுரை 
* எம்ஜிஆர் கொடுத்த ஜப்பான் கேமரா.. தீவிர ரசிகர் சொன்ன நெகிழ்ச்சிக் கதை! - நியூஸ் 18 தமிழ் செய்தி
* MGR: 1000 புகைப்படத் தொகுப்புகள்; எம்.ஜி.ஆர் கொடுத்த கேமரா; நினைவுகளைப் பகிரும் ரசிகர் ராஜதாசன் - விகடன்.காம் தளச் செய்திக்கட்டுரை

பகுப்பு:தமிழக எழுத்தாளர்கள்
பகுப்பு:1963 பிறப்புகள்
பகுப்பு:தேனி மாவட்ட எழுத்தாளர்கள்
பகுப்பு:அஞ்சல்தலை சேகரிப்பாளர்கள்
பகுப்பு:நாணயங்கள் சேகரிப்பாளர்கள்
பகுப்பு:வாழும் மக்கள்
பகுப்பு:கோயம்புத்தூர் மாவட்ட மக்கள்
கலை இலக்கியா

**கலை இலக்கியா** (இறப்பு: 06 மே 2019) என்பவர் தமிழகத்தைச் சேர்ந்த ஓர் பெண் எழுத்தாளர் மற்றும் கவிஞர் ஆவார். இவரது இயற்பெயர் **ச. இந்திரா** ஆகும். தன்னுடைய மாணவப் பருவத்திலிருந்தே கவிதைகள் எழுதுவதில் ஆர்வம் கொண்ட கலை இலக்கியா, சிற்றிதழ்கள் வழியாக எழுத்தாளராகப் பரிணமித்தவர். இவர் கட்டுரையாளர், கவிஞர் மற்றும் சிறுகதையாளராக அறியப்படுகிறார். தேனி மாவட்டம், ஜெயமங்கலம் ஊரைச் சேர்ந்த இவர் திருமணத்திற்குப் பிறகு, தேனி மாவட்டம், வீரபாண்டி எனும் ஊரில் கணவருடன் வசித்து வருகிறார். தமிழில் வெளியாகும் பல சிற்றிதழ்களில் இவரது கவிதை மற்றும் கட்டுரைகள் வெளியாகியிருக்கின்றன. தமிழகத்தில் முக்கியப் பெண் கவிஞர்களில் இவரும் ஒருவர். இவர் மே 6, 2019 அன்று உடல் நலக்குறைவால் காலமானார்.

## எழுதியுள்ள நூல்கள்

# இமைக்குள் நழுவியவள் (கவிதைகள்)
# பிரம்ம நிறைவு (கவிதைகள்)
# படிக்க பின்பற்ற காதலும் வீரமும் (கட்டுரைகள்)
# என் அந்தப்புரத்திற்கு ஒரு கடவுளைக் கேட்டேன் (கவிதைகள்)
# ஒப்பாரி பாடல்கள் (மரபுப் பாடல் திரட்டு)
# பெண்மைத்தினவு 
# காமக்கடல் நீந்தி

## மேற்கோள்கள்

## வெளி இணைப்புகள்

* எழுத்தாளுமைகள் தளத்தில் கவிஞர் கலை இலக்கியா பக்கம்

பகுப்பு:தமிழ்ப் பெண் எழுத்தாளர்கள்
பகுப்பு:தேனி மாவட்ட எழுத்தாளர்கள்
பகுப்பு:தமிழ்ப் பெண் கவிஞர்கள்
பகுப்பு:2019 இறப்புகள்
பகுப்பு:தேனி மாவட்ட மக்கள்
பாலை

**பாலை** என்பது கீழ் கண்டவற்றைக் குறிப்பதாக இருக்கலாம்.

* பாலை (ஊர்)
* பாலைவனம்
* பாலைப் பண்
* பாலை (மரம்)
* பாலக்கொடி
* பாலைப்பழம்
* பாலை (திணை)
* பாலைநிலை
* வெப்பாலை
* ஏழிலைப்பாலை
* குடசப்பாலை
* பாலை (திரைப்படம்)
அல்லி உதயன்

thumb|right|125px|அல்லி உதயன்

**உதயக்குமார்** என்ற இயற்பெயர் கொண்ட **அல்லி உதயன்** ஒரு சிறுகதை எழுத்தாளர், கவிஞர். தேனி - அல்லிநகரத்தில் வசித்து வரும் இவர் கவிதை, சிறுகதை, கட்டுரை என்று பல சிற்றிதழ்களில் எழுதியிருக்கிறார். உண்ணாமலை பதிப்பகம் எனும் பெயரில் பதிப்பகம் ஒன்றைத் தொடங்கி, தமிழ்ச் சிற்றிதழ்களில் எழுதி வரும் இளம் படைப்பாளிகளுடன் இணைந்து பல கூட்டுக் கவிதை, சிறுகதை நூல்களையும் வெளியிட்டுள்ளார். அல்லி உதயன் எண்பதுகளில் எழுதத்துவங்கிய முக்கியமான சிறுகதை எழுத்தாளர்களில் ஒருவர்.

## எழுதியுள்ள நூல்கள்

#கறை படிந்த வைகறைகள் (கவிதைகள்)
#பிழிவு (சிறுகதைகள்)
#அல்லிஉதயன் கதைகள் 
#வழிப்போக்கு (சிறுகதைகள்)
#சுப்பாரெட்டியாரின் பூர்வீகம்
#அரண்

## ஈடுபாடுள்ள இலக்கிய அமைப்பு

தமிழ்நாடு முற்போக்கு எழுத்தாளர் கலைஞர்கள் சங்கத்தின் தேனி மாவட்ட செயற்குழு உறுப்பினர். தேனி மாவட்டத்தின் முன்னாள் தலைவராகவும், செயலாளராகவும் பல ஆண்டுகள் பணியாற்றியிருக்கிறார்.

## வெளி இணைப்பு
*[தேனி மாவட்ட எழுத்தாளர்கள் வலைப்பூவில் அல்லி உதயன் பற்றிய குறிப்புகள்.
*[http://www.dinamani.com/edition_madurai/theni/2015/11/25/%E0%AE%9A%E0%AE%BF%E0%AE%B1%E0%AF%81%E0%AE%95%E0%AE%A4%E0%AF%88-%E0%AE%A4%E0%AF%8A%E0%AE%95%E0%AF%81%E0%AE%AA%E0%AF%8D%E0%AE%AA%E0%AF%81-%E0%AE%A8%E0%AF%82%E0%AE%B2%E0%AF%8D-%E0%AE%B5%E0%AF%86%E0%AE%B3%E0%AE%BF%E0%AE%AF/article3145082.ece அல்லி உதயன் பங்கேற்ற நூல் வெளியீட்டு விழா பற்றிய பத்திரிகைச் செய்தி

[பகுப்பு: தமிழக எழுத்தாளர்கள்]
பகுப்பு: தமிழகக் கவிஞர்கள்
பகுப்பு:தேனி மாவட்ட எழுத்தாளர்கள்
கொடுகொட்டி (இசைக்கருவி)

**கொடுகொட்டி** என்பது தோற்கருவி வகை சார்ந்த தமிழர் இசைக்கருவிகளுள் ஒன்றாகும். இது ஒரு வகைப் பறை எனும் முழவுக்கருவியாகும். இதனைப் பற்றிய குறிப்புகள் சிலப்பதிகாரத்திலும் தேவாரத்திலும் உள்ளன. நாகசுரக் கச்சேரிகளிலும் இடம்பெறுகிறது.

## பிற பெயர்கள்
*கிடுகிட்டி*, *கிடிகிட்டி*,*கிரிகிட்டி* என வெவ்வேறுவிதமாக இந்த இசைக்கருவி அழைக்கப்பட்டுள்ளது.

## அமைப்பு
இது இரு கருவிகள் இணைந்த இசைக்கருவி. அடியில் குறுகி, முகம் படர்ந்த இக்கருவிகள் இரண்டின் நடுப்புறமும் ஒன்றாகப் பிணைக்கப்பட்டிருக்கும்.

பொய்க்கால் ஆட்டம், பூம்பூம் மாட்டுக்காரர்கள் உறுமியிசை, மாட்டுகலியாணக் கூத்து போன்றவற்றில் இக் கருவி இசைக்கப்படுகிறது.

## கிடிகிட்டி வாத்தியக் கலைஞர்கள்
நாகப்பட்டணத்திற்கு அருகிலுள்ள கீழ்வேளுர் எனும் ஊரில் கேடிலியப்பர் எனும் கோயில் உள்ளது. இக்கோவிலின் வழிபாடுகளில் கிடிகிட்டி இசை முக்கிய இடம்பெற்றது. இதன்காரணமாக இவ்வூரில் கிடிகிட்டி வாத்தியக் கலைஞர்கள், தலைமுறைத் தலைமுறையாக வாழ்ந்து வந்துள்ளனர்.

சுப்பிரமணியப் பிள்ளை (1787 - 1846), சண்முகம் பிள்ளை (1835 - 1897), ராமையா பிள்ளை (1876 - 1955) எனும் தலைமுறைக் குடும்பக் கலைஞர்கள் குறிப்பிடத்தக்கோர். இவர்களுக்குப் பிறகு வந்த முத்துவீர் பிள்ளை, கோவிந்தராஜ பிள்ளை என்போருக்கு கிடிகிட்டி வாசிக்கத் தெரியும். எனினும், தவிலிசைக் கலைஞர்களாக இசைத் துறையில் இருக்கின்றனர்.

கீவளூர் சுப்பராய பிள்ளை, பந்தணைநல்லூர் கோவிந்தபிள்ளை , தில்லையாடி ஸ்ரீநிவாச பிள்ளை ஆகியோர் வல்லுனர்களாக விளங்கியுள்ளனர்.

## தேவாரத்தில் கொடுகொட்டி பற்றிய குறிப்புகள்
* கொக்கரை, குழல், வீணை, கொடுகொட்டி-பக்கமேபகு வாயன பூதங்கள் ஒக்க ஆடல் உகந்து உடன் கூத்தராய்
* குரவனார் கொடுகொட்டியும் கொக்கரை, விரவினார் பண்கெழுமிய வீணையும்; 
* கொண்டபாணி கொடுகொட்டி தாளம் கைக் கொண்ட தொண்டரை 
* கொடுகொட்டி கொட்டாவந்து;
* கொடுகொட்டி கொண்டது ஓர் கையான் தன்னை;
* குண்டைப் பூதம் கொடுகொட்டி கொட்டிக் குனித்துப் பாட;
* கொடுகொட்டி கையல குகையிற்கண்டேன்
* கொடுகொட்டி கொண்டு ஒரு கை 
* கொடுகொட்டி கால் ஒர் கழலரோ;
* விட்டு இசைப்பன கொக்கரை கொடுகொட்டி தத்தளகம், கொட்டிப்பாடும் இத்துந்துமியொடு

## சான்றுகள்


## வெளியிணைப்புகள்
*  கொடுகொட்டி(திருமுறை குறிப்பிடும் இசைக்கருவிகள்) 
*  கொடுகொட்டியின் வடிவம்

பகுப்பு:தமிழர் இசைக்கருவிகள்
பகுப்பு:தோற் கருவிகள்
மத்தியா (திருத்தூதர்)

புனித **மத்தியா** (எபிரேய மொழியில் ஒலிப்பு *மத்தியாது*) (இறப்பு. 80), என்பவர் அப்போஸ்தலர் பணிகளின் படி, யூதாசின் இடத்தை நிரப்ப திருத்தூதர்களால் தேர்வு செய்யப்பட்டவர். இவரின் தேர்வு இயேசுவால் நேரடியாக நடக்காததாலும், தூய ஆவியின் வருகைக்கு முன்பே நிகழ்ந்ததாலும் முக்கியத்துவம் பெறுகின்றது.

## வரலாறு
ஒத்தமை நற்செய்தி நூல்களில் உள்ள இயேசுவின் சீடர்களின் பட்டியலில் மத்தியாவின் பெயர் இல்லை. திருத்தூதர் பணிகள், முதலாம் அதிகாரத்தின் படி, இயேசுவின் விண்ணேற்பை அடுத்து ஒருநாள், ஏறக்குறைய நூற்றிருபது பேர் ஒரே இடத்தில் கூடியிருக்கும்போது யூதாசுவின்
இடத்தை நிரப்ப இருவரை அங்கிருந்தவர்கள் முன்னிருத்தினார்கள். ஒருவர் யோசேப்பு என்னும் பெயர் கொண்ட பர்சபா மற்றவர் மத்தியா. இறைவனிடம் வேண்டிக்கொண்டப்பின் அவர்கள் சீட்டு குலுக்கினார்கள். சீட்டு மத்தியா பெயருக்கு விழவே அவர் பதினொரு திருத்தூதர்களோடும் சேர்த்துக்கொள்ளப்பட்டார். இச்செய்தியினைத்தவிர விவிலியத் திருமுறையில் இவரைப்பற்றி வேறெதுவும் இல்லை.

## ஆதாரங்கள்


பகுப்பு:கிறித்தவப் புனிதர்கள்
பகுப்பு:திருத்தூதர்கள்
பகுப்பு:கிறித்தவ மறைசாட்சிகள்
பகுப்பு:எழுபது சீடர்கள்
பகுப்பு:திருத்தூதர் பணிகள் நூலில் வரும் நபர்கள்
பகுப்பு:முதலாம் நூற்றாண்டு பிறப்புகள்
பகுப்பு:80 இறப்புகள்
பீட்சா (திரைப்படம்)

**பீட்சா**, ஒரு திகில் தமிழ்த் திரைப்படம் ஆகும். பல குறும்படங்களை இயக்கியுக்கியுள்ள கார்த்திக் சுப்புராஜுக்கு இது முதல் திரைப்படமாகும். இப்படத்தைத் தயாரித்தவர் அட்டகத்தி படத் தயாரிப்பாளர் சி. வி. குமார். விஜய் சேதுபதி, ரம்யா நம்பீசன், நரேன், ஓவியர் வீர சந்தானம், சிம்கா ஆகியோர் நடித்துள்ளனர். தமிழில் முதல் முறையாக இப்படத்திலேயே 7.1 சவுண்ட் சிசுடம் பயன்படுத்தியுள்ளார்கள் .

## கதை

மைக்கேலும் (விஜய் சேதுபதி) அனுவும் (ரம்யா நம்பீசன்) ஒன்றாக வாழும் காதலர்கள். மைக்கேல் பீட்சா கடையில் வேலை செய்கிறான். அனு, பேய்ளைப் பற்றிய ஒரு திகில் புதினத்தை எழுத முயன்று வருகிறாள். பேய்களின் இருப்பு மீது நம்பிக்கை கொண்டவள். அனு கருவுறவே, இருவரும் திருமணம் செய்து கொள்கிறார்கள். இந்நிலையில், மைக்கேல் வேலை செய்யும் கடை முதலாளி மகளுக்குப் பேய் பிடித்துள்ளதாக நினைத்து அதனைச் சீராக்க முயல்கிறார்கள். இதனை அறிந்து கொண்டது முதல் மைக்கேலுக்கும் அவ்வப்போதும் பேய்கள் குறித்த அச்சம் வருகிறது.

மைக்கேல் ஒரு நாள் இரவு ஒரு மாளிகைக்கு பீட்சா அளிக்கச் செல்கிறான். அங்கு அடுத்தடுத்து கொலைகள் நிகழ்வது போலவும் அங்கு பேய்கள் உலாவுவது போலவும் குழப்பமான நிகழ்வுகள் அமைகின்றன. இதில் உளநலம் பாதிக்கப்பட்ட மைக்கேல் வெகுநேரம் கழித்து கடைக்குத் திரும்பி வருகிறான். அந்த மாளிகையில் என்ன நடந்தது, மைக்கேலுக்கு என்ன ஆனது என்பதே கதை.

## மேற்கோள்கள்


பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திகில் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:கார்த்திக் சுப்புராஜ் இயக்கிய திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
ஆனைக் குகை

**ஆனைக் குகை** (இந்தோனேசியம்: **Goa Gajah**) ஆனது இந்தோனேசியாவின் பாலித் தீவின் உபூது என்னும் இடத்துக்கு அண்மையில் அமைந்துள்ளது. 9 ஆம் நூற்றாண்டிற் கட்டப்பட்ட இது ஓர் அரணகமாகப் பயன்படுத்தப்பட்டது.

## கள விபரம்
குகையின் முகப்பில் பல்வேறு வகை உயிரினங்களின் சிலைகள் அமைந்துள்ளன என்பதுடன் குகையின் நுழைவாயிலில் பிசாசுகளின் உருவங்கள் செதுக்கப்பட்டுள்ளன. இதன் முதன்மையான சிலை ஒரு யானையினுடையதென்றே முன்னர் கருதப்பட்டது. அதனாற்றான் இதன் பெயர் *ஆனைக் குகை* என்று வழங்கப்படுகிறது. இத்தொல்லியற் களமானது 1365 இல் எழுதப்பட்ட தேசவர்ணனா எனப்படும் சாவகப் பாடலிற் குறிக்கப்பட்டுள்ளது. இத்தொல்லியற் களத்திலுள்ள பரந்த குளியற் தடாகமொன்று 1950 வரை கண்டறியப்படவில்லை. இதிலுள்ள உருவங்கள் கெட்ட ஆவிகளை விரட்டும் நோக்கில் உருவாக்கப்பட்டவை எனத் தோன்றுகின்றன.

## உலக மரபுரிமை நிலை
இத்தொல்லியற் களம் 1995 ஒக்டோபர் 19 அன்று யுனெசுக்கோ உலக பாரம்பரியக் களங்களின் தற்காலிகப் பட்டியலில் பண்பாட்டு வகையிற் பட்டியலிடப்பட்டது.

## வெளித் தொடுப்புகள்

## குறிப்புகள்

## உசாத் துணை

* Elephant Cave - UNESCO World Heritage Centre Accessed 2009-03-06.
* 
* 

பகுப்பு:இந்தோனேசியாவின் தொல்லியற் களங்கள்
பகுப்பு:இந்தோனேசியாவில் உள்ள குகைகள்
பகுப்பு:பாலியில் உள்ள சுற்றுலா தலங்கள்
அகப்பொருள் புறப்பொருள் ஒப்பீடு

அகப்பொருளில் உள்ள திணைகள் ஏழு, புறப்பொருளில் உள்ள திணைகள் ஏழு எனப் பகுத்துக் காட்டும் தொல்காப்பியம் இரண்டுக்கும் உள்ள தொடர்பை ஒப்புமைப்படுத்தியும் காட்டுகிறது. 

புறப்பொருள்கள் அகப்பொருள்களோடு தொடர்புடையவை என்பது தொல்காப்பியர் கருத்து.

## அடிக்குறிப்பு

பகுப்பு:தமிழ் இலக்கணம்
பகுப்பு:தொல்காப்பியம்